जहां गुरु की कृपा बरसती है, वहां सिर झुकता है : स्वामी वेद भारती
लुधियाना|शिवपुरी रोडस्थित साधू आश्रम में सत्संग का आयोजन किया गया। यहां पर वेद निकेतन पीठाधीश्वर 1008 महामंडलेश्वर स्वामी वेद भारती जी महाराज ने प्रवचन किए। उन्होंने कहा कि जैसे भक्त भगवान का रिश्ता होता है। वैसे ही ही रिश्ता गुरु और शिष्य का होता है। यह रिश्ता शरीर से नहीं मन से अर्थात अंतरात्मा का है। जहां गुरु की कृपा बरसती है। वहां सिर नतमस्तक होता है। जैसे दूध में पानी के मिलने से दूध हो जाता है इसी तरह आवश्यकता है पूर्ण समर्पण की। हम संसार के मोह में फंसे हुए हैं, जिस कारण सच्चा समर्पण नहीं कर पाते। “ना जग छोड़ो, ना हरि भूलो, कर्म करो जिंदगी में, रहो दुनिया में ऐसे, जैसे कमल रहता है पानी में “।संसार छोड़ कर गुजारा नहीं है और सत्संग छोड़ने से भी मन की शांति छूट जाएगी। जब दृढ़ निश्चय करके भगवान के रास्ते पर चलते हैं तब बहुत सी परीक्षाएं होती हैं। मन बुद्धि परमात्मा को समर्पित हो और पूर्ण विश्वास है तो भगवान सारे रास्ते खोल देते हैं। हम किसी को सुधार नहीं सकते, लेकिन अपने आप को सुधार सकते हैं। घर समाज में एडजस्टमेंट करके अखंड शांति और चित्त वृत्ति बनी रहती है। अंत में पूज्य श्री जी ने कहा बच्चों को अच्छे संस्कार दो।
hin_Deva hin_Deva